stanford-oval/wikipedia huggingface dataset:
אלון גלזברג
הערות שוליים

↑  סבב מינויים בצה"ל: תא"ל עופר וינטר ימונה למפקד עוצבת האש, ישראל דיפנס, 1 ביולי 2019
↑  שינוי גישה בפינוי מוטס של נפגעים בחיל האוויר האמריקני – מביאים את מוחמד אל ההר, אתר ההסתדרות הרפואית בישראל
↑  שלמה פיוטרקובסקי, משלחת סיוע מצומצמת יוצאת לבלארוס, באתר ערוץ 7, 12 באפריל 2011
↑   רוני לינדר, סוכריות נגד כאבים ואבקת דם: הפרויקט המפתיע שהציל פצועים ב"צוק איתן", באתר TheMarker‏, 7 באוגוסט 2014
↑  יואב זיתון, צה"ל הדהים את נאט"ו: שיא עולמי בהצלת פצועים | "הסוד הרפואי" נחשף, באתר ynet, 10 באפריל 2024
↑  אדיר ינקו, יואב זיתון, קצין רפואה ראשי חדש בצה"ל: "המשימה המרכזית - שיפור המוכנות למלחמה בצפון", באתר ynet, 10 ביולי 2024
איתמר בן חיים

| --- | --- |

מפקד יחידת רפאים, תא"ל איתמר בן חיים, יולי 2021
 לידה:  15 ביולי 1978 (בן 46) נווה דקלים, ישראל ישראל
 מדינה:  ישראל 
 השכלה:  ישיבת ההסדר ירוחם  הקריה האקדמית אונו  אוניברסיטת חיפה 
 השתייכות:   צבא הגנה לישראל
 תקופת הפעילות:  מ-1998
 דרגה:    תת-אלוף
 תפקידים בשירות
 מפקד גדוד 202   סגן מפקד חטיבת הצנחנים   מפקד בא"ח צנחנים   קצין אג"ם אוגדת איו"ש   מפקד חטיבת הנגב   מפקד חטיבת יהודה   מפקד יחידת רפאים   מפקד עוצבת אדום 
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
איתמר בן חיים (נולד ב-15 ביולי 1978) הוא קצין בצה"ל בדרגת תת-אלוף, המשמש מפקד עוצבת אדום. קודם לכן שימש מפקד יחידת רפאים, מפקד חטיבת יהודה, מפקד חטיבת הנגב, קצין אג"ם של אוגדת איו"ש, מפקד בא"ח צנחנים ומפקד גדוד 202.
ביוגרפיה

בן חיים נולד וגדל בנווה דקלים שבגוש קטיף. למד בישיבת ההסדר ירוחם. התגייס לצה"ל בשנת 1998, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 202 ומונה למפקד מחלקת מסלול. בהמשך שירת כקצין המבצעים (קמב"ץ) הגדודי. לאחר מכן מונה למפקד פלוגת מסלול. בהמשך שימש כמפקד פלוגה מסייעת בגדוד 202. לאחר מכן מונה למפקד פלגה ביחידת מגלן. במהלך תפקידו, כוח בפיקודו נתקל בחוליית מחבלים מחזבאללה שחדרה לשטח ישראל באזור הר דב; בקרב שהתפתח נהרג מפקד חוליית המחבלים ומחבל נוסף נפצע, שני המחבלים הנותרים, בהם הפצוע, נמלטו. בהמשך מונה לסגן מפקד גדוד 101 בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור "יודפת" בבא"ח צנחנים בין השנים 2009–2011.
באפריל 2011 הועלה לדרגת סא"ל ומונה למפקד גדוד 202, ושימש בתפקיד עד אוקטובר 2012. בהמשך שימש כסגן מפקד חטיבת הצנחנים בין השנים 2012–2013. בספטמבר 2013 מונה למפקד בא"ח צנחנים, ושימש בתפקיד עד ספטמבר 2015. לאחר מכן מונה לקצין אג"ם של אוגדת איו"ש, ושימש בתפקיד בין השנים 2015–2016. ב-10 באוגוסט 2016 הועלה לדרגת אל"ם ומונה למפקד חטיבת הנגב, במקביל כיהן כמפקד מגמת מג"דים בקורס מפקדי פלוגות ומפקדי גדודים, את תפקידיו סיים ב-2 ביולי 2018. ב-6 באוגוסט 2018 מונה למפקד חטיבת יהודה, תפקיד בו שירת עד 12 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). ב-27 ביולי 2021 מונה למפקד יחידת רפאים, ושימש בתפקיד עד 30 ביולי 2023.
ב-6 באוגוסט 2023 הועלה לדרגת תא"ל ומונה למפקד עוצבת אדום.
חיים אישיים

בן חיים מתגורר במודיעין, נשוי לחני ואב לשלושה. בעל תואר ראשון במנהל עסקים מהקריה האקדמית אונו, ותואר שני במדעי החברה מאוניברסיטת חיפה.
הערות שוליים

↑  אמיר בוחבוט‏, תדע כל אם עברייה: האם המפקדים בשדה הקרב באמת הוכשרו לכך?, באתר וואלה, 21 במרץ 2015
↑  גל פרל פינקל, חזבאללה במשבר, אבל לא כדאי להוריד ממנו את העיניים, באתר זמן ישראל, 6 באפריל 2020
↑  יואב זיתון ושירי הדר, מחאת הפצ'ולי: "חיילים הפכו רהיטים במוצב", באתר ynet, 7 באוגוסט 2012
↑  אור הלר, הצניחה היא עדיין יכולת מבצעית חשובה, "ישראל דיפנס", 12 באוקטובר 2013
↑  בדילוגים: צפו בלוחמי גדס"ר צנחנים בתרגיל פלוגתי, באתר ‏מאקו‏, 6 בספטמבר 2015
↑   תרגיל הפתע המטכ"לי של אוגדת סיני, באתר צה"ל, 21 במרץ 2017
↑  עדו בן פורת, "למנוע ולסכל טרור - למען התושבים", באתר ערוץ 7, 6 באוגוסט 2018
↑  "פיתחנו שיטות ייחודיות לאיתור האויב", באתר ערוץ 7, 12 באוגוסט 2020
↑   מפקד חדש ליחידת "רפאים", באתר צה"ל, 28 ביולי 2021
↑   רשימת המפקדים החדשים בצה"ל, באתר צה"ל, 11 ביולי 2022
↑   מפקד חדש לעוצבת "אדום", באתר צה"ל, 6 באוגוסט 2023
Timeless (שיר)

| --- | --- |

 שיר בביצוע טיילור סוויפט
 מתוך האלבום Speak Now (Taylor's Version)
 יצא לאור:  7 ביולי 2023
 תאריך הקלטה:  2022
 סוגה:  קאנטרי פופ
 שפה:  אנגלית
 אורך:  5:25
 חברת תקליטים:  ריפבליק
 כתיבה:  טיילור סוויפט
 הפקה:  ג'ק אנטונוף, טיילור סוויפט
"Timeless" (בעברית: "עַל-זְמַנִּי") הוא שיר שהוקלט על ידי הזמרת-יוצרת האמריקאית טיילור סוויפט. הוא יצא לאור ב-7 ביולי 2023 עם פרסומו של אלבום ההוצאה החוזרת השלישי של סוויפט Speak Now (Taylor's Version), בהוצאת חברת התקליטים ריפבליק רקורדס. במקור כתבה סוויפט את השיר בסביבות 2010 עבור אלבום האולפן השלישי שלה Speak Now אך זה נגנז ולא פורסם מתוכו קטע מוזיקלי או לירי. את ההפקה הסופית ביצעה סוויפט לצד ג'ק אנטונוף.
רקע

ב-25 באוקטובר 2010 הוציאה סוויפט לאור את אלבום האולפן השלישי שלה, Speak Now, תחת חברת התקליטים ביג משין רקורדס. לאחר שהוציאה שלושה אלבומי אולפן נוספים פג בנובמבר 2018 חוזה ההקלטות שלה עם החברה. היא חתמה על חוזה חדש עם ריפבליק רקורדס, שהבטיחה לה כי תהיה לה בעלות על כל זכויות המאסטרינג על ששת אלבומיה הראשונים אם תקליטן מחדש. בשנת 2019 רכש סקוטר בראון את ביג משין רקורדס, וכל זכויות המאסטרינג שלה הועברו לחזקתו. באוגוסט אותה השנה גינתה סוויפט את הרכישה, והכריזה כי היא תקליט ותוציא מחדש את אלבומיה בעתיד הקרוב. הראשון מביניהם, Fearless (Taylor's Version), יצא לאור בנובמבר 2020.
ב-5 במאי 2023, בהופעתה הראשונה בנאשוויל במסגרת סיבוב ההופעות השישי שלה, "The Eras Tour", הכריזה על תאריך יציאתו של Speak Now (Taylor's Version).‏ לאחר מכן מסרה בכלי התקשורת הצהרה רשמית ובה אמרה ”אני אוהבת את האלבום הזה כי הוא מספר על התבגרות, התנופפות, נסיקה והתרסקות”. סוויפט ציינה גם את הקשיים שחוותה בעת כתיבתו, בשל כנותו הרבה ותחושות נוסטלגיה. ב-5 ביוני 2023 הכריזה על רשימת הרצועות של Speak Now (Taylor's Version), הכוללת 22 שירים. ביניהם נמנו שש רצועות חדשות, שנכתבו ב-2010 עבור האלבום המקורי אך לבסוף לא נכללו בו. "Timeless" הוכרז כרצועה ה-21 והאחרונה.
ניתוח מוזיקלי

מילות השיר נפתחות בסוויפט שמוצאת קופסה המלאה בתמונות ישנות בחנות עתיקות. היא מתקשרת לבחיר לבה ומסבירה לו כי במבט חטוף בתמונות היא רואה את דמויותיהם יחד. לאחר מכן חושבת במוחה כיצד נראים חייהם המשותפים לו היו נולדים עשרות שנים קודם לכן, בשנת 1944. ישנו אזכור למלחמת העולם השנייה באמצעות גיוסו של הגבר לשירות צבאי, ותחנוניה של סוויפט שיחזור בשלום לביתם. היא סבורה כי השניים היו מתאהבים זה בזה בכל מקרה גם אם חייהם לא עלו בקנה אחד עם השני או אילו אחד היה נישא לאדם אחר. לקראת סופו של "Timeless" מספרת סוויפט לבן-זוגה כי בכוונתה לבלות את שארית חייה איתו, וכי בעתיד מישהו ימצא קופסת תמונות ישנות בחנות עתיקות.
"Timeless" מזכיר מעט את תחילת הקריירה המוזיקלית של סוויפט, תקופה בה התמקדה לבצע שירי קאנטרי. ישנן השערות כי ההשראה לכתיבתו הייתה מערכת היחסים בין סבתה לסבה של הזמרת. קליפ המילים שפורסם בערוץ היוטיוב הרשמי שלה כלל תמונות של סבתה, מרג'ורי פינליי.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Timeless" בוצע במייל היי בדנוור ב-14 ביולי 2023 יחד עם השיר "Picture to Burn". ב-18 באוקטובר 2024, סוויפט הופיעה באצטדיון הארד רוק במיאמי. סוויפט ביצעה מחרוזת של "Tim McGraw", להיט הבכורה שלה מ-2006, ו-"Timeless".
קרדיטים

כל הקרדיטים שלהלן לקוחים מהערות האלבום Speak Now (Taylor's Version).‏
| --- | --- |
 טיילור סוויפט – שירה, הפקה, כתיבה  ג'ק אנטונוף – הפקה, הנדסת הקלטה, גיטרה אקוסטית, גיטרה חשמלית, מלוטרון בס, תכנות  כריסטופר רו – קולות רקע  אוואן סמית' – יוקולילי, גיטרה חשמלית, סינתיסייזר, קלידים, סקסופון  שון הוצ'ינסון – כלי הקשה, תופים  לורה סיסק – הנדסת הקלטה:  ג'ון רוני – עוזר מהנדס  רמי דאמלז – עוזר מהנדס  מייגן סירל – עוזר מהנדס  סרבן גניאה – מיקסינג  ברייס בורדון – עוזר מיקסינג  רנדי מריל – מאסטרינג
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | בילבורד הוט 100 | 48 |  |
|  הממלכה המאוחדת | מצעד הסינגלים הבריטי | 48 |  |
|  קנדה | קנדה הוט 100 | 53 |  |
ביאורים

↑  מעוצב "Timeless (Taylor's Version) (From the Vault)".
Atari Jaguar

| --- | --- |


 יצרן:  Atari Corporation
 דור:  הדור החמישי
 יצא לראשונה:  NA: November 23, 1993 EU: June 27, 1994 AU: August 1, 1994 DE: September 1994 JP: December 8, 1994  ESP: April 1995
 הפסקת הייצור:  1996
 מעבד:  מוטורולה 68000, Motorola 68000 family 
 יחידות שנמכרו:  150,000
 מודל קודם:  Atari 7800
 מודל אחריו:  Atari vcs 2021
 
ה-Atari Jaguar היא קונסולת משחקי וידאו ביתית שפותחה על ידי Atari Corporation, ושוחררה בצפון אמריקה בנובמבר 1993. היא חלק מהדור החמישי של קונסולות משחקי וידאו, היא התחרתה עם Sega Genesis, ה-Super ה-SNES ו-3DO Interactive Multiplayer שהושק באותה שנה. אטארי שיווקה אותה כמערכת המשחקים הראשונה בעולם של 64 סיביות, היגואר הושקה עם המשחק Cybermorph כמשחק החבילה, שזכה לביקורות מעורבות. ספריית המשחקים הסופית כללה בסופו של דבר רק 50 משחקים ברישיון.
פיתוח

פיתוח הקונסולה החל בתחילת שנות ה-90 על ידי Flare Technology, שהתמקדה במערכת לאחר ביטול קונסולת Atari Panther. היגואר הייתה מערכת חשובה עבור אטארי לאחר שהחברה העבירה את המיקוד ממחשבים חזרה לקונסולות. עם זאת, ארכיטקטורת ריבוי השבבים, באגי החומרה והכלים הגרועים הקשו על כתיבת משחקים עבור היגואר. מכירות נמוכות במיוחד שחקו עוד יותר את מפתחי הצד השלישי ליצור משחקים נוספים.
אטארי ניסתה להאריך את תוחלת החיים של המערכת עם התוסף Atari Jaguar CD, עם 13 משחקים נוספים, והדגישה את מחיר היגואר של למעלה מ-100 דולר ארצות הברית פחות ממתחרותיה. עם יציאת הסגה סטורן והפלייסטיישן בשנת 1995, המכירות של היגואר המשיכו לרדת. היא מכרה לא יותר מ-150,000 יחידות לפני שהופסקה ב-1996. הכישלון המסחרי של היגואר גרם לאטרי לעזוב את שוק הקונסולות.
לאחר שהאסברו אינטראקטיב רכשה את כל נכסי תאגיד אטארי, הפטנטים של היגואר שוחררו לרשות הציבור, כאשר הקונסולה הוכרזה כפלטפורמה פתוחה. מאז הפסקתה, מעריצים ייצרו משחקים נוספים עבור המערכת.
שיווק

היגואר הושקה ב-23 בנובמבר 1993, במחיר של 249.99 דולר, במסגרת עסקת ייצור של 500 מיליון דולר עם IBM. המערכת הייתה זמינה בתחילה רק בשוקי המבחן של העיר ניו יורק וסן פרנסיסקו, עם הסיסמה "Get bit by Jaguar", שטענה לעליונות על מערכות מתחרות של 16 סיביות ו-32 סיביות. שחרור כלל ארצי הגיע לאחר שישה חודשים, בתחילת 1994. היגואר נאבקה להשיג בסיס משתמשים משמעותי. אטארי דיווחה שהיא שלחה 17,000 יחידות כחלק משוק הבדיקות הראשוני של המערכת ב-1993. עד סוף 1994, היא דיווחה שהיא מכרה כ-100,000 יחידות.
Computer Gaming World ומומחים נוספים מנו מספר סיבות לכישלון של אטרי, ובין היתר קשרי לקוחות גרועים, חוסר בתמיכה בלקוחות, ויחסים רעים עם מפתחות אחרות, כמו כן חוסר הכרות עם קהל הגיימרים הצעיר (בשונה מנינטנדו וסגה) למרות שהיו משחקים שזכו לשבחים על הקונוסלה כלל המבקרים לא המליצו עליה באותה נקודת זמן שהיא הושקה.
שיווק > התחרות מול פלייסטישן וסגה

בתחילת 1995, אטארי הודיעו שהם הורידו את מחיר היגואר ל-149.99 דולר, כדי להיות תחרותיים יותר. אטארי פרסמה מידע עם אנשי מכירות נלהבים שסיפרו על מערכת המשחקים. אלה שודרו במשך רוב שנת 1995, אך לא מכרו את שאר המלאי של מערכות היגואר כמצופה.
בראיון ל-Next Generation ב-1995, המנכ"ל דאז, סם טרמיאל, הכריז כי היגואר חזקה, אם לא חזקה יותר, מה-Sega Saturn שהושקה לאחרונה, וחלשה מעט מהפלייסטיישן שעתיד היה לצאת. ראיון זה גרם נזק נוסף לחברה שכן טרמיאל פרסם איומי סרק כנגד פלייסטישן דבר שהרחיק קונים פוטנציאלים.
בדוח השנתי של אטארי לשנת 1995 נכתב:
מכירות יגואר היו מתחת לציפיותיה של אטארי באופן משמעותי, והתוצאות העסקיות והפיננסיות של אטארי הושפעו לרעה ב-1995, כאשר אטארי המשיכה להשקיע רבות בפיתוח משחקי יגואר, נכנסה להסדרים לפרסום כותרים מסוימים ברישיון והפחיתה את המחיר הקמעונאי של יחידת קונסולות יגואר שלה. אטארי מייחסת את הביצועים הגרועים של יגואר למספר גורמים כולל עיכובים נרחבים בפיתוח תוכנה עבור היגואר, שהביאו להפחתה בהזמנות עקב דאגה של הצרכנים לגבי מתי ישוחררו כותרים לפלטפורמה וכמה כותרים יגיעו בסופו של דבר. וכן יציאת הקונסולות של הדור החמישי מבית סגה, סוני ובהמשך נינטנדו.
שיווק > הכישלון והפרישה של אטארי משוק הקונסולות הביתיות

עד נובמבר 1995, פיטורים המוניים והצהרות פנימיות עוררו ספקולציות עיתונאיות לפיהן אטארי הפסיקה הן את הפיתוח והן את הייצור עבור היגואר ופשוט ניסתה למכור את המניות הקיימות לפני יציאה מתעשיית משחקי הווידאו. למרות שאטארי המשיכה להכחיש את התיאוריות הללו ב-1996, מפתחי ליבה של יגואר כגון High Voltage Software ו-Beyond Games הצהירו שהם כבר לא מקבלים בקשות מאטרי לגבי פרויקטים עתידיים של יגואר.
מאז הצגתה של היגואר בסוף 1993 ועד סוף 1995, מכרה אטארי כ-125,000 יחידות של יגואר. נכון ל-31 בדצמבר 1995, לאטרי היו כ-100,000 יחידות של יגואר במלאי.
אטארי אישרה כי נטשה את היגואר בנובמבר 1995 ובחודשים שלאחר מכן עסקה בעיקר בחיסול מלאי מוצרי היגואר שלה. ב-8 באפריל 1996, תאגיד אטארי התמזג עם JTS, Inc. בהשתלטות הפוכה, ובכך יצרה את JTS Corporation. המיזוג הושלם ב-30 ביולי.
לאחר המיזוג, עיקר המלאי של יגואר לא נמכר ולבסוף יועבר ל-Tiger Software, מפרק פרטי ב-23 בדצמבר 1996. ב-13 במרץ 1998, JTS מכרה את השם אטארי ואת כל נכסיה ל- Hasbro Interactive. ובכך אטארי פרשה מהתחרות על שוק הקונסולות הביתיות באופן רשמי, עד לחזרה חלקית בשנת 2021.
הערות שוליים

↑  ATARI SHIPS JAGUAR FOR NEW YORK AND SAN FRANCISCO MARKETS; WORLD'S FIRST 64-BIT INTERACTIVE MULTIMEDIA HOME ENTERTAINMENT SYSTEM AVAILABLE - Free Online Library, web.archive.org, ‏2016-03-15
↑  AtariAge - Have You Played Atari Today?, www.atariage.com
↑  C.F. Jr. Hooper, [Time resolved plasma spectroscopy of imploded gas-filled microballoons: The next generation. Final technical report, 17 April 1995--30 September 1997], 1998-03-01
↑  AtariAge - Atari Jaguar History, www.atariage.com
↑  GamePro Issue 070 May 1995
↑  Atari Goes to Hasbro, GameSpot (באנגלית אמריקאית)
↑  Hasbro Releases Jaguar Publishing Rights, www.atariage.com
↑  Atari Jaguar - tech & gadgets, web.archive.org, ‏2007-10-11
↑  Atari Jaguar - Get Bit by Jaguar (First Commercial, air date 11/06/1993), נבדק ב-2024-05-07
↑  Boris Kretzinger, Clipped Claws, 2023-02-22
↑  Atari Corporation Annual Report, 1993. pp 14.
1 2  Meredith DiPietro, Experience, cognition and video game play, IGI Global, ISBN 978-1-59904-808-6
↑  Christopher O. Muller, William G. England, 95/05239 Achieving your indoor air quality goals - which filtration system works best?, Fuel and Energy Abstracts 36, 1995-09, עמ' 367 doi: 10.1016/0140-6701(95)96980-q
↑  Anna Tsing, Alien vs. Predator, STS Encounters 1, 2010-01-01 doi: 10.7146/stse.v1i1.135087
1 2  Melissa Hartman, The Historic Crises Behind Steinbeck's Novel, Imagine 5, 1998, עמ' 24–25 doi: 10.1353/imag.2003.0156
↑  "Letters". Next Generation. No. 10. Imagine Media. October 1995. p. 140.
↑  https://www.sec.gov/Archives/edgar/data/802019/0000891618-96-000213.txt
1 2  Donors' forward spending plans (Edition 2015), OECD International Development Statistics, ‏2017-11-15
↑  Eileen Ptak, What's the Buzz? The 1996 National Geography Bee, Imagine 4, 1996-09, עמ' 16–17 doi: 10.1353/imag.2003.0089
↑  Harold Pinter, Ashes to Ashes, 1997-03-14 doi: 10.5040/9780571320332.00000075
↑  Sample Contracts - Agreement and Plan of Reorganization - Atari Corp. and JT Storage Inc. - Competitive Intelligence for Investors, web.archive.org, ‏2006-12-09
הבית הירוק (יפו)

ערך זה עוסק במבנה ביפו. אם התכוונתם למבנה באוניברסיטת תל אביב, ראו .
| --- | --- |

 מידע כללי
 סוג:  בניין 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1934
 תאריך פתיחה רשמי:  1934 
 סגנון אדריכלי:  אר דקו 
 קואורדינטות:  32°02′34″N 34°45′07″E﻿ / ﻿32.042792°N 34.752005°E﻿ / 32.042792; 34.752005
  מפת מיקום  מפה דינמית   (למפת גוש דן מוגדלת) הבית הירוק(למפת גוש דן רגילה) הבית הירוק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הבית הירוק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הבית הירוק  he הבית הירוקhe הבית הירוקמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
הבית הירוק הוא כינויו של בית בעל קירות ירקרקים השוכן ברחוב יפת 91 בשכונת עג'מי ביפו, במפגש הרחובות יפת ושבטי ישראל (צומת חאג' כחיל). הבית מאופיין בסגנון אר דקו, ותקרותיו מעוטרות בציורים.
הבית נבנה ב-1934 עבור שייח' עלי, סוחר בדים ופרדסן יפואי. במהלך מלחמת העצמאות נטש השייח' את יפו, והבית נתפס בידי צה"ל, ששיכן בו את מחלקת המודיעין (לימים אגף המודיעין) בראשותו של איסר בארי.
עד לראשית שנת 2022, שימש המבנה וסביבתו כבית הדין הצבאי של מחוזות מרכז, מטכ"ל, חיל האוויר ופיקוד העורף. בנוסף, המקום שימש את יחידות הפרקליטות הצבאית: פרקליטות מרכז, מטכ"ל, פיקוד העורף וחיל האוויר, פרקליטות עריקים, פרקליטות תעבורה, וכן הסנגוריה הצבאית המחוזית בה משרתים קציני הפרקליטות הצבאית.
בינואר 2022, הועברו כלל בתי הדין הצבאיים המחוזיים ויחידות התביעה והסנגוריה הצבאית, למעט התביעה הצבאית באיו"ש ופרקליטות מבצעים, מבסיס זה וכן מבסיס קסטינה ומבסיס חיפה, לבסיס הקריה המשפטית שליד מחנה בית ליד, בסמוך לכלא הצבאי נווה צדק.
ג'וזף ווטל

| --- | --- |

 לידה:  14 בפברואר 1958 (בן 66) מינסוטה, ארצות הברית
 מדינה:  ארצות הברית 
 השכלה:  האקדמיה הצבאית של ארצות הברית  Cretin-Derham Hall High School 
 השתייכות:  הצבא האמריקני צבא ארצות הברית
 תקופת הפעילות:  1980–2019 (כ־39 שנים)
 דרגה:   גנרל
 תפקידים בשירות
 מפקד הגדוד ה-1 ברגימנט הריינג'רס ה-75 מפקד רגימנט הריינג'רס ה-75 מפקד פיקוד המבצעים המיוחדים המשולבים מפקד פיקוד המבצעים המיוחדים מפקד פיקוד מרכז של ארצות הברית
 פעולות ומבצעים
 מלחמת אפגניסטן  מבצע קרנף  מלחמת עיראק
 עיטורים
  כוכב הארד  מדליית השירות המצוין של מחלקת ההגנה  לגיון ההצטיינות   מדליית השירות המצוין   אות הערכה מטעם הרמטכ"ל
 
ג'וזף לאונרד ווטל השלישי (באנגלית: Joseph Leonard Votel III; נולד ב-14 בפברואר 1958) הוא גנרל בדימוס ששירת בצבא ארצות הברית. פיקד על פיקוד מרכז של ארצות הברית, על רגימנט הריינג'רס ה-75, על פיקוד המבצעים המיוחדים המשולבים ועל פיקוד המבצעים המיוחדים.
קריירה צבאית

ווטל נולד וגדל במינסוטה. הוא החל את דרכו בצבא ארצות הברית עם הרשמו למכללה הצבאית וסט פוינט. לאחר שסיים את חוק לימודיו ב-1980, והוסמך כקצין בדרגת לוטננט. עם סיום לימודיו התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. לאחר מכן שירת כמפקד מחלקה וכמפקד פלוגה בדיוויזיית החי"ר ה-3. בהמשך שימש כמפקד הגדוד ה-2 בחטיבת החי"ר ה-22 ולאחר מכן כמפקד הגדוד ה-1 ברגימנט הריינג'רס ה-75. מיולי 2001 עד אוגוסט 2003 שימש ווטל כמפקד רגימנט הריינג'רס ה-75 ולחם במלחמת אפגניסטן. בין היתר השתתף ווטל במבצע קרנף, במהלכו צנח גדוד ריינג'רס ה-3 בקנדהאר וכבש שדה תעופה מידי כוחות הטאליבאן. לאחר מכן הוביל את כוחות הרגימנט במלחמת עיראק.
בתפקידו הבא עמד ווטל בראש מינהלה מיוחדת שריכזה את הטיפול במטעני החבלה בעיראק ובאפגניסטן בכפיפות לתת שר ההגנה. לאחר מכן שירת כסגן מפקד הדיוויזיה המוטסת ה-82 וכמפקד פיקוד המבצעים המיוחדים המשולבים (JSOC). לאחר מכן מונה בשנת 2014 למפקד פיקוד המבצעים המיוחדים. בשנת 2016 מונה למפקד פיקוד מרכז של ארצות הברית במקום לויד אוסטין. הוא שירת בתפקיד עד פרישתו מהצבא ב-2019.
ב-23 בינואר 2019 הוענק לו אות הערכה מטעם הרמטכ"ל אביב כוכבי.
הערות שוליים

↑  אמיר אורן, חיסול אוסמה בן לאדן | מאנטבה לאבוטבאד, באתר הארץ, 7 במאי 2011.
↑  אמיר אורן, רפא"ל, דניאל ונוריאל מתגייסים לעזרת הצבא האמריקאי, הארץ, ‏ 11.11.2005, כפי שהועלה באתר פרש.
↑  שי לוי, ‏גיבור אמריקאי: לכד את סדאם חוסיין, צד את אוסמה בן לאדן, חיסל פיראטים, באתר ‏מאקו‏, 7 בספטמבר 2014.
↑   מארק מאצטי ואריק שמיט, ניו יורק טיימס, במקום פלישה לזירות טרור, אובמה נסמך יותר ויותר על כוחות מיוחדים, באתר הארץ, 28 בדצמבר 2015.
↑  גל פרל פינקל, ‏לצבא האמריקני יש פתרון לכל בעיה, גם לאלו שהוא לא פותר, באתר דבר העובדים בארץ ישראל, 3 בפברואר 2017
↑   הרמטכ"ל העניק אות הערכה מטעם צה"ל למפקד פיקוד המרכז של צבא ארה"ב, באתר צה"ל, 23 בינואר 2019.
| --- | --- |
בקרת זהויות :  GND: 1127498185  VIAF: 317148997624959870004   WorldCat (עם VIAF): 317148997624959870004
קלקול מזון

צמיחה של עובש אספרגילוס ניגר על קליפת תפוז
קלקול מזון הוא תהליך ההופך את המזון לבלתי אכיל בגלל שינויים אורגנולפטיים. הקלקול נגרם על ידי מיקרואורגניזמים, גורמים כימיים ופגיעות פיזיקליות. שליש מהמזון בעולם המיוצר לצריכת בני-אדם הולך לאיבוד מדי שנה בגלל קלקול. התעשייה המודרנית אימצה שימוש במערכת HACCP למניעה או להפחתה של גורמי סיכון, אך המערכת יכולה לשמש גם כאמצעי לבקרת מערכת האיכות להפחתה או מניעת קלקולים.
קלקול כימי

קלקול כימי הוא קלקול הנגרם על ידי תהליכים כימיים עקב חשיפה לגורמים כמו חמצן, אור וחום. שאריות מים הגורמות להידרוליזה המתרחשת בשמני המאכל הגורמת להיווצרות גליצרול וחומצות שומן חופשיות. הפרדת המים מרוב שמני מאכל נעשית על ידי זיקוק. הפרדת המים בתהליך ההפקה של שמן זית נעשית על ידי צנטריפוגציה, שפייה, וספיחת שאריות מים נעשית באמצעים פיזיקליים על ידי פילטרים סופחי מים עשויים מצלולוזה.
קלקול כימי > קלקול על ידי חמצן

קלקול שומני (הסריה) הוא הקלקול הכימי נפוץ ביותר של שמני מאכל. הקלקול הוא תוצאת התחמצנות חומצות שומן בלתי-רוויות (אנ') המרכיבות את השמן, עקב חשיפה ממושכת לחמצן. תוצרי החמצון הם אלדהידים, קטונים וחומצות שומן חופשיות המשפיעים על טעמו ועל ריחו של השמן. ככל שהשמנים עשירים יותר בחומצות שומן בלתי-רוויות, כך גדול הסיכוי להתחמצנות ולקלקול שומני המזורז על ידי טמפרטורות גבוהות, אך עלול להתרחש גם בטמפרטורות נמוכות עד קפיאה.
שמני מאכל מכילים באופן טבעי טוקופרול (ויטמין E) הנחשב לנוגד חמצון, יחד עם נוגדי חימצון נוספים כגון קרוטנואידים, תרכובות פנוליות ותוצרי ראקציית מיארד (אנ'). תיתכן פעילות סינרגיסטית של נוגדי-החמצון השונים. החמצון של שמני המאכל מתרחש בייחוד בתהליכים טרמיים של טיגון ואפייה וכן בחשיפה לאור. כאמצעי מנע, רשויות המזון מתירות הוספת חומרים נוגדי-חמצון במינונים מבוקרים לשמני מאכל המיועדים לעיבוד תעשייתי: Butylated hydroxytoluene, Butylated hydroxyanisole ו-Propyl gallate. הכמויות המרביות המותרות להוספת נוגדי-חמצון בשמנים מפורטות בחקיקה של מנהל המזון והתרופות האמריקאי (FDA) והשוק האירופי האחיד. החקיקה באה למנוע שימוש יתר של חומרים אלה.
קלקול כימי > קלקול אנזימטי

קלקול אנזימטי הוא קלקול הנגרם במהלך ריסוק פירות וירקות והפיכתם למחית. פירוק רקמות צמחיות משחרר אנזימים המזרזים תהליכי השחמה אנזימטית. האנזים פוליפנול אוקסידזה (Polyphenol oxydase), והאנזים פראוקסידאזה (Peroxidase) מחמצנים תרכובות פנוליות המצויות ברקמות הצמחיות לתוצרים בעלי צבע חום מלנינים. מניעת השחמה תוך כדי עיבוד פרי וירק מתבצעת על ידי תוספת חומצה אסקורבית הפועלת כנוגד-חמצון.
ריסוק זיתים בתהליך סחיטת השמן גורם לשחרור ליפאזות המצויות בתוך הרקמה ושחרור שמן מן הוקואולות שברקמת הזיתים. הליפאזות המפרקות את הטריגליצרידים לחומצות שומן חופשיות ולגליצרול על ידי תהליך של ליפוליזה (Lipolysis). תהליך זה מעלה את רמת החומציות של השמן ומזורז על ידי נוכחות מים המצויים בתוצר הריסוק. הפרדת המים מהפאזה השומנית מורידה באופן משמעותי את תהליך היווצרות החומציות. הפרדת המים נעשית על ידי צנטריפוגציה, סינון ואחסון בתנאי קור.
קלקול פיזיקלי

קלקול פיזיקלי כולל נזקים מכניים הנגרמים לפרי או לירק בעת הקטיף או בתהליכי האיסוף והשינוע. נזקים מכניים הפוגמים במעטה החיצוני מאפשרים חדירה של מיקרואורגניזמים ומפעילים אנזימים הגורמים לפירוק ולהשחמה. סוג שני של נזק פיזיקלי הוא נזק הנגרם על ידי גורמים מכניים בעת האריזה, השינוע והשיווק. נזק מכני לאריזה עלול לגרום לנזק מכני למוצר הארוז המפעיל תהליכים של קלקולים כימיים שונים, כגון חשיפה למתכות הזולגות מאריזות מתכת כתוצאה מקימוט בעת הובלה.
בדיקות מעבדה

הבטחת איכות המוצר מחייבת בדיקות מעבדתיות על מנת למנוע שיווק מוצרים שעלולים להתקלקל אצל הסיטונאי או אצל הצרכן. הבדיקות המיקרוביאליות הן בדיקות המצביעות על היתכנות לקלקול המוצר בעתיד.